CELEX: 62006CA0345
Language: hu
Date: 2009-03-10 00:00:00
Title: C-345/06. sz. ügy: A Bíróság (nagytanács) 2009. március 10-i ítélete (az Unabhängiger Verwaltungssenat im Land Niederösterreich [Ausztria] előzetes döntéshozatal iránti kérelme) — Gottfried Heinrich (Az EK 254. cikk (2) bekezdése — 1049/2001/EK rendelet — 2. cikk (3) bekezdése — 622/2003/EK rendelet — A légi közlekedés védelme — Melléklet — A repülőgép fedélzetén tiltott tárgyak listája — Közzététel hiánya — Kötelező erő)

16.5.2009   
            
            
               HU
            
            
               Az Európai Unió Hivatalos Lapja
            
            
               C 113/2
            
         A Bíróság (nagytanács) 2009. március 10-i ítélete (az Unabhängiger Verwaltungssenat im Land Niederösterreich [Ausztria] előzetes döntéshozatal iránti kérelme) — Gottfried Heinrich
   (C-345/06. sz. ügy) (1)
   
   (Az EK 254. cikk (2) bekezdése - 1049/2001/EK rendelet - 2. cikk (3) bekezdése - 622/2003/EK rendelet - A légi közlekedés védelme - Melléklet - A repülőgép fedélzetén tiltott tárgyak listája - Közzététel hiánya - Kötelező erő)
   2009/C 113/02
   Az eljárás nyelve: német
   
      A kérdést előterjesztő bíróság
   
   Unabhängiger Verwaltungssenat im Land Niederösterreich
   
      Az alapeljárás felei
   
   
      Felperes: Gottfried Heinrich
   
      Tárgy
   
   Előzetes döntéshozatal iránti kérelem — Unabhängiger Verwaltungssenat im Land Niederösterreich (Ausztria) — Az EK-Szerződés 254. cikke (2) bekezdésének, valamint a nyilvánosságnak az Európai Parlament, a Tanács és a Bizottság dokumentumaihoz történő hozzáféréséről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.) 2. cikke (3) bekezdésének az értelmezése — Az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2003. április 4-i 622/2003/EK bizottsági rendelet érvényessége (HL L 89., 9. o.; magyar nyelvű különkiadás 7. fejezet, 7. kötet, 252. o.) — A rendelet a repülés biztonságára vonatkozó részletes szabályokat megállapító, különösen a repülőgép fedélzetére fel nem vihető tiltott tárgyak listáját tartalmazó melléklete közzétételének elmulasztása.
   
      Rendelkező rész
   
   A 2004. január 15-i 68/2004/EK bizottsági rendelettel módosított, az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2003. április 4-i 622/2003/EK bizottsági rendelet melléklete, amelyet az Európai Unió Hivatalos Lapjában nem tettek közzé, nem rendelkezik kötelező erővel abban a részében, amelyben magánszemélyekre vonatkozó kötelezettségek keletkeztetésére irányul.
   
      (1)  HL C 281., 2006.11.18.